María Luisa Fernández (idazlea)

Maria Luisa Fernandez Bascuñán (Txile, 1870 – 1938) txiletar idazlea, poeta, editorea eta feminista izan zen.

 Bizitza 
Domingo Fernandez Concharen eta Amelia Bascuñan Valledorren alaba izan zen eta Vicente Huidobro (1893-1948) poetaren ama. 

 Idazle ibilbidea 
Eleberria eta poesia erlijiosoa landu zituen, izaera feministako aldizkariak argitaratu zituen, hala nola Txileko Emakumeen Batasun patriotikoarena —berak antolatu zuen elkartea— eta Aliada (1922).

Jakina da bere literatur ekoizpenaren zati bat argitaratu barik edo egunkari eta aldizkarietan sakabanatuta dagoela —beste idazle feminista batzuen lanekin ere gertatzen den bezala, hala nola Luisa Lynchekin,  Sara Hübner de Fresnorekin edo Ximena eta Carmen Morla Lynch ahizpekin—. XX. mende hasierako abangoardian kokatzen da bere literatur lana, pentsamendu feminista masifikatzen eta emakumeen eskubideen alde borrokatzen saiatu zen abangoardian, hain zuzen ere.

Autore batzuen ustez, feminismo aristokratikoaren barruan koka daiteke haren lana, eta, besteak beste, Ines Echeverria Bello, María Mercedes Vial, Teresa Wilms Montt, Morla Lynch ahizpak eta Mariana Cox Méndez ere badaude tartean.

 Lanak 

 Oraciones de mi madre para mis hijos (Santiago: Imprenta y encuadernación Chile, 1905).
 María del Carmen (novela, Santiago: Impr. Claret, 1930).
 Vida de la santísima Virgen María, madre de Dios (Santiago: Impr. Chile, 1935).

 Erreferentziak 

 Kanpo estekak 

 Epistolarioa 1924-1945, Vicente Huidobroren eta Maria Luisa Fernandezen gutunak.

Kategoria:Txileko idazleak
Kategoria:Gaztelaniazko idazleak
Kategoria:XX. mendeko emakume idazleak
Kategoria:Txileko poetak
Kategoria:Emakume poetak
Kategoria:Txileko eleberrigileak
Kategoria:Txileko feministak
Kategoria:Txileko katolikoak